**Қазақстан Республикасының Үкіметі және АДБ: Білім және тәжірибемен алмасу бағдарламасы**

2013 ж. Қазақстан Республикасының Үкіметі мен Азия Даму Банкі (АДБ) сұраныспен айқындалатын, уақтылы және озық зерттеулер жүргізу, сондай-ақ әлеуетті дамыту жолымен саяси диалогты кеңейту мақсатында өзара түсіністік туралы Меморандумға қол қоя отырып, білім мен тәжірибе алмасудың бірлескен бағдарламасын (БТАБ) бекітті.

Бағдарлама АДБ-ның орта деңгейден жоғары табыс деңгейі бар елдермен өзара іс-қимыл тәсіліне сәйкес халықаралық тәжірибе, озық тәжірибелер мен инновациялармен алмасуға ықпал ететін білім мекемесі ретіндегі рөлін нығайтады.

Меморандум шеңберінде Үкімет пен АДБ шығындарды тең үлестермен бөлу (50/50) және бағдарламаның іс-шараларын бірлесіп басқару бойынша міндеттемелер қабылдайды.

БТАБ шеңберінде саясат саласындағы зерттеулерге және әлеуетті арттыруға өтінімдерді белгіленген рәсімдерге сәйкес қарау үшін Ұлттық экономика министрлігіне (ҰЭМ) және Қазақстандағы АДБ Тұрақты өкілдігіне (KARM) беру үшін Үкіметтің салалық министрліктері мен ведомстволары әзірлейді.

ҚР СЖРА Ұлттық статистика бюросы көптеген жылдар бойы АДБ-мен, оның ішінде БТАБ шеңберінде де табысты ынтымақтасып келеді.

2022-2023 ж. мемлекеттік қызметшілердің деректермен жұмыс істеу жөніндегі сауаттылығын арттыруға бағытталған Data Literacy бастамасын іске асыру шеңберінде Бюро қызметкерлері үшін бірқатар оқыту іс-шаралары іске асырылды.

Бастаманың мәні – қатысушылардың білімі мен қажеттіліктерінің әр түрлі деңгейіне бағдарланатын, ең негізгіден бастап ең озық деңгейге дейінгі дата-талдаушылардың және болашақта барлық мемлекеттік қызметшілер үшін міндетті болатын жаппай ашық онлайн-курстарды дайындау болып табылады.

Оқытудың негізгі деңгейі азамттардың ең кең ауқымын қамтиды, оларды жарияланған мәліметтермен жұмыс істеуге, ақпарат көздерімен қалай жұмыс істеуге және олардың дұрыстығын тексеруге үйретеді. Мұнда ұлттық статистикалық кеңсенің деректер экожүйесіндегі рөлі де түсіндіріледі. Бүгінгі таңда оқыту бағдарламасының бірінші деңгейі БҰҰ-мен бірлесіп әзірленіп, Бюроның сайтында, сондай- ақ Data literacy hub ([www.dataliteracyhub.stat.gov.kz](http://www.dataliteracyhub.stat.gov.kz))

ашық оқыту платформасында пайдаланушыларды сертификаттау мүмкіндігімен орналастырылды.

Оқытудың келесі деңгейі статистикалық кеңсе қызметкерлеріне және деректерге негізделген шешімдер қабылдауға жауапты негізгі мемлекеттік органдарға, сондай-ақ статистикалық жүйеге тереңірек енгісі келетін сарапшыларға бағытталған.

Жетік меңгерген пайдаланушылар үшін дескриптивті статистика мен болжамды талдаудың екі сатылы курсын қамтитын күрделі деңгей бар. 2022 жылдың соңында БТАБ құрамындағы Бюроның 50 қызметкері BI-құралдарын қоса алғанда, бизнес-талдаудың, деректерді визуализациялаудың жетілдірілген құралдарына оқытудан, Qlik Sense көмегімен деректерді талдау дағдылары бойынша оқытудан өтті.

2023 ж. Бюроның 30 қызметкері Python тілінде бағдарламалау және Data Science (Деректер туралы ғылым) дағдыларын үйренді.

Оқытылған қызметкерлер [www.stat.gov.kz](http://www.stat.gov.kz). ресми сайтта жарияланған статистиканың әртүрлі салалары бойынша интерактивті бақылау тақталарын әзірлеуді үйренді. Алынған білім негізінде 2023 жылы Бюро қызметкерлері микродеректерге негізделген модельдеуге мүмкіндік беретін бірқатар аналитикалық жағдайлар мен модельдерді жүзеге асырды.